Γιοζεφίνε Λανγκ

Η Γιοζεφίνε Καρολίνε Λανγκ (γερμανικά: Josephine Caroline Lang, 14 Μαρτίου 1815 - 2 Δεκεμβρίου 1880) ήταν Γερμανίδα συνθέτις της ρομαντικής εποχής, τραγουδίστρια, πιανίστα και δασκάλα πιάνου. Πρόκειται για μία από τις πιο πολυδημοσιευμένες συνθέτριες της ρομαντικής μουσικής. Η φήμη της άνθισε ήδη από τη διάρκεια της ζωή της, ιδιαίτερα στον γερμανόφωνο κόσμο.Η Λανγκ ήταν η κόρη του βιολιστή Τέοντορ Λανγκ και κόρη της τραγουδίστριας της όπερας Ρεγκίνα Χίτζελμπεργκ. Η μητέρα της ήταν αυτή που τη σύστησε τη μουσική και ήδη από πολύ μικρή ηλικία της έμαθε πιάνο. Στην ηλικία των 5 ετών φαινόταν πως έχει πολλές προοπτικές. Σε ηλικία 11 ετών μπορούσε πλέον να μελετά μόνη της. Εξ αιτίας του παππού της, Γιόζεφ Στίλερ, η Λανγκ ήρθε σε επαφή με μεγάλους καλλιτέχνες της εποχής όπως ο Φέλιξ Μέντελσον και ο Φέρντιναντ Χίλερ, οι οποίοι χρησιμοποίησαν τις διασυνδέσεις του για να δημοσιεύσει τα έργα της. Μέχρι και ο Ρόμπερτ Σούμαν δημοσίευσε ένα κομμάτι της στο Neue Zeitschrift für Musik, το 1838.

 Η Λανγκ γεννήθηκε στις 14 Μαρτίου του 1815 στο Μόναχο. Είχε περιγραφεί από μικρή ηλικία ότι είχε αδύναμο οργανισμό έτσι κατά τη διάρκεια της νεαρής της ηλικίας προσπαθούσε και να ασχοληθεί με τα μαθήματά της αλλά και να φροντίζει την υγεία της. Παράδειγμα αυτού ήταν όταν σε μία εκτέλεσή της μπροστά στο βασιλιά και τη βασίλισσα της Βαυαρίας, Καρολίνα Αυγούστα, πρόσεξε την κατάσταση της υγεία της και της κανόνισε να πάει στις Γερμανικές Άλπεις για να αναρρώσει. Εκεί γνώρισε τον ποιητή Κρίστιαν Ρέινχολντ Κόστλιν, τον οποίο ερωτεύτηκε και παντρεύτηκε. Ο Κόστλιν ήταν και καθηγητής στο Πανεπιστήμιο του Τύμπιγκεν. Ο Κόστλιν πέθανε το 1856 πιθανόν από καρκίνο. Τότε η Λανγκ για να συντηρήσει την οικογένειά της, ξεκίνησε πάλι να γράφει τραγούδια και να διδάσκει πιάνο. Μετά από μία οικονομική ύφεση που βίωσε και μερικές αποτυχημένες προσπάθειες να δημοσιεύσει τη μουσική της απευθύνθηκε στον Φέρντιναντ Χίλερ και την Κλάρα Σούμαν, να τη βοηθήσουν στον κόσμο της μουσικής. Η Σούμαν μόλις το άκουσε αυτό, αμέσως έδωσε κονσέρτο για αυτήν, στο οποίο ήταν η ίδια η πιανίστα εκτελώντας μόνο κομμάτια της Λανγκ. Ο Χίλερ από την πλευρά του έγραψε μία βιογραφία της και την έστειλε στους εκδότες. Πολύ σύντομα κυρίως από τη βοήθεια του Χίλερ, η Λανγκ έγινε μία επιφανής συνθέτις, που πλέον θα μπορούσε να δημοσιεύσει μεγάλο μέρος του έργου της. Τα τελευταία της χρόνια η αδυναμία της κορυφώθηκε και η ζωή της γέμισε με αρρώστια αλλά και θλίψη. Η Λανγκ έζησε για να δει τους τρεις γιους του να πεθαίνουν. Αργότερα, το 1860 και το 1870, οι δύο κόρες της παντρεύτηκαν, τότε αυτή έφυγε για να ζήσει κάπου μόνη της μακριά από όλα. Αν και η κατάστασή της ήταν υπερβολικά άσχημη συνέχισε να γράφει μουσική καθώς και να διδάσκει πιάνο μέχρι και το τέλος της. Στην 1 Δεκεμβρίου του 1880, η Λανγκ, πεθαίνει από καρδιακή προσβολή, αφήνοντας πίσω της μια σημαντική μουσική κληρονομία. To 2007 κυκλοφόρησε βιογραφία της Λανγκ με τίτλο Josephine Lang: her life and songs, από τους Χάρολντ Σάρον Κρεμπς. Josephine Lang. Dana Mckay, soprano; Thérèse Lindquist, piano. SBPK Deutsche Schallplatten DS 1016-2 (1995). Josephine Lang, Johanna Kinkel; Ausgewählte Lieder. Claudia Taha, soprano; Heidi Kommerell, piano. Bayer Records BR 100 248 (1995). Münchner Komponistinnen de Klassik und Romantik. Christel Krömer, soprano; Jutta Vornehm, piano. Musica Bavarica MB 902. Reissued on CD as MB 75121 (1997). Citron, Marcia J. “Lang, Josephine.” Oxford University Press, 2007, Grove Music Online (Accessed 15 February 2007), http://www.grovemusic.comΑρχειοθετήθηκε 2008-05-16 στο Wayback Machine. Citron, Marcia. "Women and the Lied, 1775-1850." Women Making Music, ed. Jane Bowers and Judith Tick. Chicago: University of Illinois Press, 1986 Krebs, Harald. "Lang, Josephine." Women composers: Music Through the Ages, ed. Glickman and Schleifer, vol.7, New Haven, Connecticut: Thomson/Gale, 2003 Biography and appreciation including a completed workslist by: "Musik und Gender im Internet" (MUGI): [1] (Γερμανικά) Η Γιοζεφίνε Λανγκ στο IMSLP.org